1992R0338 — FI — 01.07.1995 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (ETY) N:o 338/92,

annettu 12 päivänä helmikuuta 1992,

neuvoston asetuksen (ETY) N:o 3763/91 soveltamista koskevista yksityiskohtaisista säännöistä Ranskan merentakaiseen departementtiin Réunioniin tuotaville AKT-valtioista peräisin oleville CN-koodiin 2302 30 kuuluville vehnänleseille asetetun yhteisön 8 000 tonnin suuruisen kiintiön osalta

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91 ( 1 ), ja erityisesti sen 3 artiklan 5 kohdan, sekä katsoo, että sekä katsoo, että asetuksen (ETY) N:o 3763/91 3 artiklan 4 kohdassa säädetään, että tuontimaksua ei peritä 8 000 tonnin rajaan saakka Ranskan merentakaiseen departementtiin Réunioniin tuotavista CN-koodiin 2303 30 kuuluvista Afrikan, Karibian ja Tyynenmeren valtioista (AKT-valtiot) peräisin olevista vehnänleseistä, on aiheellista säätää ensisijaisesti edellä tarkoitetun kiintiön hallintoon liittyvät yksityiskohtaiset säännöt; tässä yhteydessä on osoittautunut tarkoituksenmukaiseksi säätää, että tuontia koskevat todistukset myönnetään harkinta-ajan jälkeen ja tarvittaessa turvautumalla vähennyskertoimien vahvistamiseen; lisäksi on toimijoiden etujen takaamiseksi aiheellista säätää, että todistushakemus voidaan perua vähennyskertoimen vahvistamisen jälkeen, kiintiön hallinnon helpottamiseksi on aiheellista säätää, että Ranskan on tehtävä päätökset, jotka koskevat haettujen määrien ainoan vähennyskertoimen soveltamista; tällainen valtuutus edellyttää, että komissiolle toimitetaan säännöllisesti tiedot tehdyistä päätöksistä, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN:

▼M1

1 artikla

Tässä asetuksessa vahvistetaan yksityiskohtaiset säännöt, jotka koskevat Ranskan merentakaiseen departementtiin Réunioniin asetuksen (ETY) N:o 3763/91 3 artiklan 4 kohdan mukaisesti tuontitullitta tuotavien Afrikan, Karibian ja Tyynenmeren valtioista (ATK-valtiot) peräisin olevien CN-koodiin 2302 30 kuuluvien vehnänleseiden 8 000 tonnin suuruisen yhteisön vuosittaisen kiintiön soveltamista.

▼B

2 artikla

1 Edellä 1 artiklassa tarkoitettuun kiintiöön liittyvät tuontitodistushakemukset on jätettävä tätä varten nimetylle toimivaltaiselle Ranskan viranomaiselle kunakin maanantaina ja jos kyseinen päivä ei ole työpäivä ensimmäisenä sitä seuraavana työpäivänä Brysselin aikaa kello 13 mennessä.

2 Tuontitodistushakemus ei voi koskea määrää, joka on suurempi kuin kiintiössä käytettävissä oleva määrä.

3 Jos tuntitodistushakemukset ylittävät käytettävissä olevat määrät, Jäsenvaltion on vahvistettava haettujen määrien vähennyskerroin viimeistään kolmantena hakemusten jättämistä seuraavana työpäivänä. Tällöin tuontitodistushakemus voidaan kirjallisesta pyynnöstä perua vähennyskertoimen vahvistamispäivää seuraavana työpäivänä.

4 Todistukset myönnetään viimeistään viidentenä hakemuksen jättämistä seuraavana työpäivänä.

5 Poiketen komission asetuksen (ETY) N:o 3719/88 ( 2 ), 8 artiklan 4 kohdasta tuotu määrä ei voi suurempi kuin tuontitodistuksen sarakkeissa 17 ja 18 ilmoitettu määrä. Tätä varten luku 0 merkitään edellä tarkoitetun todistuksen sarakkeeseen 19,

6 Tuontitodistushakemuksessa ja todistuksessa on otsakkeessa ”Huomioita” ja sarakkeessa 24 maininta ”Maksun soveltamatta jättäminen (Réunionin kiintiö) — asetus (ETY) N:o 338/92”.

7 Todistus velvoittaa tuomaan AKT-valtioista.

Tuontitodistushakemuksessa ja todistuksessa on sarakkeessa 8 maininta AKT-valtiosta, joka on alkuperämaa.

8 Tuontitodistukset ovat voimassa neljäkymmentäviisi päivää niiden myöntämispäivästä alkaen.

Todistuksiin liittyvän vakuuden määrä on kuusitoista ecua tonnilta.

9 Ranskan on teleksiä tai telekopiota käyttäen ilmoitettava komissiolle kunakin perjantaina viimeistään Brysselin aikaa kello 13 päätöksistä, jotka on tehty tämän asetuksen säännösten mukaisesti. Tiedot on toimitettava tiedoksi erillään muista vilja-alan tuontitodistushakemuksiin liittyvistä tiedoista.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o L 356, 24.12.1991, s. 1

( 2 ) EYVL N:o L 331, 2.12.1988, s.1